Proteïnedieet: Chocolade dieetreep met pinda en heel low carb kopen online
Low carb Karamel-pindanootjes reep (1 reep 44g) Fase 1
Lekkere eiwitreep met aardbei en framboos.
Xtreme Low carb reep pindanoot (7 stuks) is verkrijgbaar om te kopen in stukken van 1 Eerste tenders vir NGV uitgereik | Netwerk24
Deur Riana de Lange 29 Julie 2018 09:24
* Bestralingsdienste vir kankerpasiënte: Luidens die tenderdokument is daar meer as 9 000 voorkeur-kankerpasiënte wat tans in die steek gelaat word deur vier staatshospitale in KwaZulu-Natal en Gauteng. Sommige hospitale het glad nie toerusting of die nodige dokters om kankerpasiënte te behandel nie. Die regering belowe al vir jare ingryping en die Menseregtekommissie het al betrokke geraak.
Die suksesvolle tenderaar sal namens die regering private praktisyns kontrakteer om bestralings van pasiënte van die Inkosi Albert Luthuli-, Addington-, Charlotte Maxeke- en Steve Biko- hospitaal te behartig.
* Skooldienste: Luidens die tenderdokument het die regering vroeër arm skole besoek om te kyk watter kinders dienste soos optometrie en tandheelkunde benodig. Die regering het ’n lys van name van kinders wat mediese hulp nodig het, maar “baie” van die gevalle is nooit opgevolg nie. ’n Private maatskappy moet verpleegsters, tandartse, oogkundiges en dokters bymekaar kry om die werk verder te voer.
* Psigiatriese dienste: Ná fiasko’s met psigiatriese pasiënte in Gauteng en ander provinsies, moet ’n private maatskappy vasstel waar die regering dienste moet lewer en wie dit moet lewer. Weens geldelike beperkings moet hulle eers net 51 psigiaters en 71 kliniese sielkundiges kontrakteer om dienste in 29 distrikte te lewer. Daar word vereis dat elkeen van dié gekontrakteerdes ’n minimum van vyf pasiënte per dag moet sien.
Die bodproses se sluitingsdatum is reeds aangeskuif vanaf 16 Julie tot 24 Augustus. Die begindatum vir die dienste was al 1 Julie tot 2020.
Prof. Alex van den Heever, gesondheidsekonoom aan die Universiteit van die Witwatersrand, noem dit uiterlike vertoon van die departement om die indruk te wek dat hy iets doen om gesondheidsorg reg te ruk. Hy sê die voorstelle wat gevra word, behels geen sistemiese ingryping nie, is ondeurdag en ’n mens kry die idee die departement weet nie wat hy moet doen nie en daarom word dit nou in ’n tender gevra.
Van den Heever sê die hele doel van die NGV is dat dié fonds die verkryging moet doen. Maar nou vra die regering private groepe om die verkryging te doen.
“Waarom kan die departement nie bloot die programme implementeer en bestuur nie? Waarom moet ons dan ’n NGV skep?”
Casper Venter van die konsultantegroep HealthMan sê die doktersgroepe wat hulle verteenwoordig is nie vooraf ingelig oor die tender nie en daarom het net die mediesefondsadministrateurs opgedaag vir die inligtingsessie. Die projekte is om “vure dood te slaan en politici gelukkig te hou”, sê Venter.
Volgens hom lyk dit of daar sowat R60 miljoen per program sal wees van nou tot einde 2020 “waarmee baie min gedoen sal kan word”.
Die departement van gesondheid het by navraag gesê daar is geen weerspreking tussen die NGV-tenders en die konsepwetgewing oor die NGV wat tans beskikbaar is vir openbare kommentaar nie. Die tesourie het R4 miljard op mediumtermyn beskikbaar gestel vir die ontwikkeling van die NGV.
Die departement ontken dat daar ’n duplisering van sy funksies en die voorgestelde kontrakte is.
Wat gebeur wanneer nuwe gesondheidsplan ’n werklikheid word?